
คู่มือสำหรับประชาชน: การจดทะเบียนสมรส กรณีบุคคลต่างด้าว
หน่วยงานที่รับผิดชอบ: ฝ่ายทะเบียนสำนักงานเขตบางรัก
กระทรวง: กรุงเทพมหานคร

1. ชื่อกระบวนงาน: การจดทะเบียนสมรส กรณีบุคคลต่างด้าว
2. หน่วยงานเจ้าของกระบวนงาน: ฝ่ายทะเบียนสำนักงานเขตบางรัก
3. ประเภทของงานบริการ: กระบวนงานบริการที่เบ็ดเสร็จในหน่วยเดียว	
4. หมวดหมู่ของงานบริการ: อนุมัติ	
5. กฎหมายที่ให้อำนาจการอนุญาต หรือที่เกี่ยวข้อง:
	1)
	พระราชบัญญัติจดทะเบียนครอบครัว พ.ศ.2478 (รวมฉบับแก้ไขเพิ่มเติมถึงฉบับที่ 3 พ.ศ.2533)


	2)
	ระเบียบกระทรวงมหาดไทยว่าด้วยการจดทะเบียนครอบครัว พ.ศ.2541


	3)
	หนังสือกรมการปกครอง ที่ มท 0309.3/ว3660 ลงวันที่ 22 กุมภาพันธ์ 2553


	4)
	หนังสือกรมการปกครอง ที่ มท 0310.2/ว1170 ลงวันที่ 31 พฤษภาคม 2543


	5)
	ประมวลกฏหมายแพ่งและพาณิชย์ บรรพ 5



6. ระดับผลกระทบ: บริการทั่วไป	
7. พื้นที่ให้บริการ: ท้องถิ่น	
8. กฎหมายข้อบังคับ/ข้อตกลงที่กำหนดระยะเวลา -	
ระยะเวลาที่กำหนดตามกฎหมาย / ข้อกำหนด ฯลฯ 	0 นาที 
9. ข้อมูลสถิติ
	จำนวนเฉลี่ยต่อเดือน 0	
	จำนวนคำขอที่มากที่สุด 0	
	จำนวนคำขอที่น้อยที่สุด 0	
10. ชื่ออ้างอิงของคู่มือประชาชน การจดทะเบียนสมรส กรณีบุคคลต่างด้าว ฝ่ายทะเบียน สำนักงานเขตบางรัก	
11. ช่องทางการให้บริการ	
	1)
	สถานที่ให้บริการ ฝ่ายทะเบียน  สำนักงานเขตบางรัก 99 ซอยกานต์ประภา ถนนริมคลองประปา เขต/แขวง บางรัก กรุงเทพมหานคร 10800/ติดต่อด้วยตนเอง ณ หน่วยงาน
ระยะเวลาเปิดให้บริการ เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง)
หมายเหตุ -



12. หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต
ผู้ร้องขอจดทะเบียนสมรสฝ่ายใดฝ่ายหนึ่ง หรือทั้งสองฝ่ายเป็นบุคคลต่างด้าว ยื่นคำร้องต่อนายทะเบียนณฝ่ายทะเบียนสำนักงานเขตแห่งใดก็ได้ โดยผู้ร้องที่เป็นบุคคลต่างด้าวต้องมีหนังสือรับรองของสถานเอกอัครราชทูตหรือสถานกงสุลของผู้ร้องในประเทศไทย หรือจากองค์การที่รัฐบาลประเทศนั้นมอบหมาย พร้อมรับรองคำแปลภาษาไทยโดยกระทรวงการต่างประเทศหรือสถานทูตหรือสถานกงสุลของไทยมาแสดง ซึ่งหนังสือรับรองจะต้องระบุในเรื่องต่อไปนี้

1. ผู้ร้องมีคุณสมบัติครบถ้วนตามกฎหมายไทย และเหมาะสมที่จะทำการสมรสกับบุคคลสัญชาติไทยหรือไม่

2. ผู้ร้องประกอบอาชีพอะไร และมีรายได้เท่าใด

3. ภาวะทางการสมรสของผู้ร้องเป็นโสด หรือสมรสแล้ว หากสมรสแล้วมีภาระผูกพันที่ต้องรับผิดชอบในเรื่องอะไรบ้าง

4. ระบุชื่อบุคคลที่ทางราชการสามารถติดต่อและขอทราบข้อเท็จจริงเพิ่มเติมได้ จำนวน 2 คน ซึ่งมีถิ่นที่อยู่หรือภูมิลำเนาเดียวกันกับผู้ร้อง

คุณสมบัติของผู้จดทะเบียนสมรส

1. ชายและหญิงมีอายุครบ 17 ปี บริบูรณ์ กรณีมีเหตุอันสมควร ศาลอาจอนุญาตให้ทำการสมรสก่อนที่ชายและหญิงมีอายุครบ 17 ปีบริบูรณ์ได้

2. ชายหรือหญิงไม่เป็นบุคคลวิกลจริตหรือเป็นบุคคลซึ่งศาลสั่งให้เป็นคนไร้ความสามารถ

3. ชายหญิงไม่เป็นญาติสืบสายโลหิตโดยตรงขึ้นไปหรืองลงมา ไม่เป็นพี่น้องร่วมบิดามารดา หรือร่วมแต่บิดาหรือมารดา

4. ผู้รับบุตรบุญธรรมและบุตรบุญธรรมจะสมรสกันไม่ได้

5. ชายหรือหญิงจะสมรสในขณะที่ตนมีคู่สมรสอยู่ไม่ได้

6. หญิงหม้ายจะสมรสใหม่ได้ต่อเมื่อการสมรสครั้งก่อนสิ้นสุดไปแล้วเป็นเวลาไม่น้อยกว่า 310 วัน เว้นแต่

6.1 คลอดบุตรแล้วในระหว่างนั้น

6.2 สมรสกับคู่สมรสเดิม

6.3 มีใบรับรองแพทย์ประกาศนียบัตรหรือปริญญาซึ่งเป็นผู้ประกอบการรักษาโรคในสาขาเวชกรรมได้ตามกฎหมายว่ามิได้ตั้งครรภ์

6.4 มีคำสั่งศาลให้สมรสได้

7. ผู้เยาว์จะทำการสมรสต้องได้รับความยินยอมจากผู้มีอำนาจให้ความยินยอมได้ตามกฏหมาย

8. ชายและหญิงแสดงการยินยอมเป็นสามีภรรยากันโดยเปิดเผยต่อหน้านายทะเบียน

หมายเหตุ

1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของราชการ พ.ศ.2558


13. ขั้นตอน ระยะเวลา และส่วนงานที่รับผิดชอบ
	ที่
	ประเภทขั้นตอน
	รายละเอียดของขั้นตอนการบริการ
	ระยะเวลาให้บริการ
	ส่วนงาน / หน่วยงานที่รับผิดชอบ 
	หมายเหตุ

	1)
	การตรวจสอบเอกสาร

	1 จัดทำคำร้องให้ผู้ร้องลงลายมือชื่อ
2 ตรวจสอบความถูกต้องของหลักฐานและคุณสมบัติของผู้ร้อง พร้อมทั้งสอบสวนปากคำผู้ร้อง ประกอบการพิจารณาอนุญาต

	30 นาที
	กรุงเทพมหานคร
	-

	2)
	การพิจารณา

	กรณีอนุญาต
-  จัดทำเอกสารการจดทะเบียนสมรสให้ผู้ร้อง พยาน นายทะเบียน ลงลายมือชื่อ
-  มอบใบสำคัญการสมรส
กรณีไม่อนุญาต
-  แจ้งเหตุผลที่ไม่อาจดำเนินการได้และแจ้งสิทธิในการอุทธรณ์คำสั่งภายใน 15 วัน

	60 นาที
	กรุงเทพมหานคร
	-


ระยะเวลาดำเนินการรวม   90 นาที

14. งานบริการนี้ ผ่านการดำเนินการลดขั้นตอน และระยะเวลาปฏิบัติราชการมาแล้ว	
ยังไม่ผ่านการดำเนินการลดขั้นตอน

15. รายการเอกสารหลักฐานประกอบการยื่นคำขอ
15.1) เอกสารยืนยันตัวตนที่ออกโดยหน่วยงานภาครัฐ
	ที่
	รายการเอกสารยืนยันตัวตน
	หน่วยงานภาครัฐผู้ออกเอกสาร
	จำนวนเอกสาร
ฉบับจริง
	จำนวนเอกสาร
สำเนา
	หน่วยนับเอกสาร 
	หมายเหตุ

	1)
	บัตรประจำตัว
	-
	1
	0
	ฉบับ
	(อาทิ เช่น บัตรประจำตัวประชาชน ใบสำคัญประจำตัวคนต่างด้าว บัตรประจำตัวคนพิการ หนังสือเดินทาง ฯลฯ)

	2)
	สำเนาทะเบียนบ้าน
	-
	1
	0
	ฉบับ
	-

	3)
	หนังสือรับรองของสถานเอกอัครราชทูตหรือสถานกงสุลของผู้ร้องในประเทศไทยหรือจากองค์การที่รัฐบาลประเทศนั้นมอบหมาย พร้อมรับรองคำแปลภาษาไทยโดยกระทรวงการต่างประเทศ หรือสถานทูตหรือสถานกงสุลของไทย (กรณีบุคคลต่างด้าว)
	-
	1
	1
	ฉบับ
	-

	4)
	หนังสือให้ความยินยอม (กรณีผู้ร้องยังไม่บรรลุนิติภาวะและผู้มีอำนาจให้ความยินยอมไม่ได้มาด้วย)
	-
	1
	0
	ฉบับ
	-

	5)
	หลักฐานการหย่า (กรณีผู้ร้องเคยจดทะเบียนสมรส) หรือหลักฐานการตาย (กรณีคู่สมรสตาย)
	-
	1
	1
	ฉบับ
	-

	6)
	คำพิพากษาหรือคำสั่งศาลที่ให้จดทะเบียนสมรสพร้อมคำรับรองว่าถูกต้อง (กรณีมีคำพิพากษาหรือคำสั่งศาล)
	-
	1
	1
	ฉบับ
	-



15.2) เอกสารอื่น ๆ สำหรับยื่นเพิ่มเติม
	ที่
	รายการเอกสารยื่นเพิ่มเติม
	หน่วยงานภาครัฐผู้ออกเอกสาร
	จำนวนเอกสาร
ฉบับจริง
	จำนวนเอกสาร
สำเนา
	หน่วยนับเอกสาร 
	หมายเหตุ

	1)
	พยาน 2 คน พร้อมบัตรประจำตัว
	-
	1
	0
	ฉบับ
	-

	2)
	ล่าม 1 คน พร้อมบัตรประจำตัว (กรณีผู้ร้องเป็นบุคคลต่างด้าวที่ไม่สามารถสื่อสารและเข้าใจภาษาไทยได้)
	-
	1
	0
	ฉบับ
	-



16. ค่าธรรมเนียม
	1)
	ไม่เก็บค่าธรรมเนียม
 ค่าธรรมเนียม 0 บาท
หมายเหตุ -  




17. ช่องทางการร้องเรียน
	1)
	ช่องทางการร้องเรียน ฝ่ายทะเบียน  สำนักงานเขตบางรัก 99 ซอยกานต์ประภา ถนนริมคลองประปา เขต/แขวง บางรัก กรุงเทพมหานคร 10800 โทรศัพท์ 0-2586-0302 โทรสาร 0-2586-0302
หมายเหตุ -

	2)
	ช่องทางการร้องเรียน ศูนย์บริการประชาชน สำนักปลัดสำนักนายกรัฐมนตรี
หมายเหตุ ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)



18. ตัวอย่างแบบฟอร์ม ตัวอย่าง และคู่มือการกรอก 
	ไม่มีแบบฟอร์ม ตัวอย่าง และคู่มือการกรอก



19. หมายเหตุ
ที่ตั้ง/หมายเลขโทรศัพท์สำนักงานเขต 50 เขต

http://203.155.220.230/info/Department/telephon/DistrictOffTel.asp


	วันที่พิมพ์
	24/07/2558

	สถานะ
	รออนุมัติขั้นที่ 2 โดยสำนักงาน ก.พ.ร. (OPDC)

	จัดทำโดย
	สำนักงานเขตบางรัก กรุงเทพมหานคร

	อนุมัติโดย
	-

	เผยแพร่โดย
	-






